
az önkormányzat 2018. évi költségvetésének végrehajtásáról szóló ../2019.(……) önkormányzati rendelethez. 

Az Államháztartásról szóló 2011. évi CXCV. Törvény, valamint a törvény végrehajtása tárgyában megjelent 368/2011. (XII.31.) Kormányrendelet alapján a gazdálkodási évet követően az éves pénzügyi terv végrehajtásáról a Képviselő-testületnek be kell számolni.

A 2018. évről szóló pénzügyi beszámolót a fenti jogszabályokban előírt szerkezeti rendben és a javasolt tájékoztató szerinti mérlegeket és kimutatásokat csatolva terjesztem a Tisztelt Képviselő-testület elé.

A 2018. évi költségvetésünket a 2017. évi bázisadatokra támaszkodva készítettük el.

Önkormányzatunk 2018. évi költségvetésének jóváhagyása során fő célkitűzésként fogalmazódott meg az önkormányzat által ellátandó feladatok pénzügyi hátterének biztosítása, az intézményeink biztonságos, zavartalan működési feltételeinek megteremtése. A 2018. évi költségvetésünk is szigorú gazdálkodást követelt meg, ami meg is valósult. Az év közben belépő új feladatokat az előző évi takarékos gazdálkodásnak köszönhetően jól tudtuk kezelni.
Önkormányzatunk a betervezett bevételeit beszedte, az állami támogatás teljes egészében folyósításra került, évközi módosítások során összege kismértékben módosult. Ez az óvodai, bölcsődei gyermeklétszámok változásából, illetve az étkezés igénybevételéből adódott. A működési bevételeink teljesültek, a közhatalmi bevételeink növekedtek.. Az iparűzési adó a legnagyobb összegű helyi adó, a tervezettnél jóval nagyobb összegű adó folyt be. A 2018. évi decemberi iparűzési adó feltöltésből több mint 121 millió forint érkezett számlánkra. Ezen összegről csak a májusi bevalláskor derül ki, hogy túlfizetés, vagy tényleges bevétel lesz-e belőle.
A rendelkezésre álló forrásaink jelentősebb hányadát, működési kiadások fedezetére használtuk fel. A működési kiadásokon belül a személyi kiadások növekedtek, a kötelező béremeléseket végre hajtottuk (soros, és minimálbér emelkedés) a köztisztviselőknél illetményalap emelésére is sor került. A központi járulékcsökkentési intézkedés ellenére (a Szociális hozzájárulás összege 2.5% ponttal csökkent) a munkáltatót terhelő járulék költsége kis mértékben emelkedett az előző évi kiadásokhoz viszonyítva. Központi béremelés ebben az évben sem volt. Az önkormányzatoktól a pénzbeli ellátások támogatását elvonták, pályázati úton lehet ilyen forráshoz jutni, de önkormányzatunk a magas települési adóerő-képesség miatt nem pályázhat. Önerőből kellett finanszírozni a feladatot. A felhalmozási kiadások egy részét az előző időszakról áthúzódó feladatok befejezésére, valamint az erre az évre meghatározott feladatok elvégzésére fordítottuk, melyet az 5. számú mellékletben mutatunk be. 
A 2017. évben Önkormányzatunknak hitelállománya nem volt.

Az éves költségvetésünket hiánnyal terveztük, a hiány fedezete az előző évi maradvány felhasználása 596 141 e Ft.

Önkormányzatunk a Szolnoki Kistérség Többcélú Társulásban szociális feladatok ellátásában vett részt 
1.Bevételi források és azok teljesítése
Önkormányzatunk módosított bevételi előirányzatai teljesültek.

Az 1 529 078 e Ft eredeti és 1 917 391 e Ft módosított előirányzatunk 2 292 380 e Ft-ban realizálódott, melyet tételesen mutat be az 1. melléklet. A 2. melléklet az önállóan működő és gazdálkodó, valamint önállóan működő intézmények bevételeit szemlélteti. 
Működési célú támogatások ÁHT-on belülről
A helyi önkormányzatok általános működésének támogatása, az adóerő-képesség számítása után elvonásra kerül 138 745 e Ft, így a hivatal működésére megállapított 96 638 e Ft, valamint a többi feladat finanszírozásának elvonása után 7 571 e Ft került folyósításra.

A köznevelési feladatokra teljes egészében megkaptuk az állami támogatást, év közben a gyermeklétszám változása, valamint az óvodapedagógusok minősítéséből adódó többletkiadás támogatása és az óvoda pedagógus munkáját segítők minimálbér emelkedése miatt a támogatás összege emelkedett.

A gyermekjóléti feladatoknál (étkezés) év közben nem változtattunk a létszámon, a bölcsődei ellátást támogatása év közben változott. Az adóerő képesség figyelembe vétele miatt eredeti igénylésben önkormányzatunk, nem kapott bölcsőde üzemeltetési támogatást, amit év közben korrigáltak, összege 10 592 e Ft. A 2018. évben ingyenes szünidei gyermekétkeztetésre 30 e Ft összeget igényelt önkormányzatunk.

A szociális és egyéb pótlékokat is teljes összegben finanszírozta a központi költségvetés. A közfoglalkoztatás előirányzata egyezik a teljesítéssel. 

A felhalmozási célú támogatások, az államháztartáson belülről finanszírozott pályázathoz kapcsolódó összegek. 

Az adósságkonszolidációban nem részesült önkormányzatok fejlesztési támogatása I- II. ütem feladataival elszámoltunk 2018. évben. 
A közhatalmi bevételek: a tervezett 606 500 e Ft eredeti előirányzathoz képest 1 011 188 e Ft-ra teljesült.
 Az építményadó tervezett bevétele 163 000 e Ft, ami 164 553 e Ft összegben teljesült.

Martfű Város Önkormányzatának jelentős bevételt jelent a helyi iparűzési adó összege, melyet 420 000e Ft-ra terveztünk, teljesítése 819 082e Ft-ban realizálódott. A nagymértékű iparűzési adóbevétel oka, hogy a 2017. évi december havi feltöltések reális összegek voltak a vállalkozások részéről, de még a májusi bevalláskor is befizetések történtek két nagy vállalkozás részéről 58 722e Ft összegben. Ez a többletbevétel a szeptemberi előírást megemelte a márciusi összeghez képest 139 965 e forinttal. 2018. decemberében feltöltés címen 121 millió Ft érkezett számlánkra, amiről csak 2019. májusban tudjuk megállapítani, hogy a feltöltésből túlfizetés, vagy tényleges bevétel képződik

A gépjárműadó tervezett bevétele 13 000 e Ft, ami 15 275 e Ft összegben teljesült.

Az idegenforgalmi adó bevétel túlteljesült. 

A telekadót 2016. január 1-jétől bevezettük, 2 000 e Ft előirányzattal szemben 2 362 e Ft összeg érkezett számlánkra.
Az intézményi működési bevételeink teljesítése a módosított előirányzathoz viszonyítva 109.96 %-os teljesítést mutat. A bevételek az egészségház költségeinek megtérítéséből, az egyéb bérlemények bérleti díjából és költségeinek továbbszámlázásából származik. A működési bevételek közé tartozik a Művelődési Központ bevétele is: mozi, színház, egyéb rendezvények bevétele. Itt szerepel a BÁCSVÍZ Zrt. által fizetett vízi-közmű bérleti díja is, mint tulajdonosi bevétel. A térítési díjaknál a gyermekétkeztetés igénybevétel kis mértékben emelkedett, a térítési díj-bevétele ez által növekedett. Az Áfa bevételek (visszaigénylés), az új számviteli változás miatt összevezetésre került az Áfa befizetésekkel, ezért csak egyenlege látható. Egyéb működési bevételek között az energiaszolgáltatók elszámolásának visszafizetett összegeit tartjuk nyilván. Itt szerepel még az étkezéshez kapcsolódó csekk díj, valamint a segélyek visszafizetése.
Felhalmozási bevételek 
A volt bérlakások értékestéséből beérkezett részleteket tartjuk nyilván ezen a soron
Működési célú átvett pénzeszközök
Kölcsönök visszafizetését tartjuk nyilván a Tiszazugi Leader egyesület , és a Vidékfejlesztési iroda részéről. A Martfűi Nonprofit Kft. hitel törlesztése is ezen rovaton található 15 500e Ft folyt be számlánkra. A lakosságtól a jogtalanul igénybe vett segélyek visszafizetésének bevételét, valamint a Művelődési Központ javára befizetett 1%-os SZJA felajánlást szerepeltetjük ezen a soron.

Felhalmozási célú átvett pénzeszközök
Az energetikai felújításhoz nyújtott kölcsönök visszafizetését számoljuk el ezen a rovaton.

3. Kiadások alakulása
Forrásaink döntő hányadát intézményeink működtetésére fordítottuk, az önkormányzati feladatellátást biztosítani tudtuk. A kötelező szinten tartáson túl szakmai fejlesztésre és a működési színvonal javítására is rendelkezésre álltak a források. A kötelezettségvállalás és az előirányzatok teljesítésének figyelésével folyamatos egyeztetésekkel elmondható, hogy ebben az évben is a megadott előirányzatokon belül maradtak a kiadások. Az intézmények finanszírozása a megadott előirányzatokon belül megtörtént a 6. melléklet szerint. Ebben az évben a működési bevételeink meghaladták a működési kiadásainkat. Tovább folytatódott az energia-megtakarítást célzó beruházások, felújítások elvégzése, továbbgondolása. Ezeket a megtakarításokat külön táblázatban mutatjuk ki. 
Személyi kiadások: a személyi kiadások az eredeti kiadásokhoz képest jelentősen nőttek, amit a közcélú foglalkoztatás emelt meg jelentősen, de közrejátszottak a bérkompenzációk és a pótlékok, valamint egyszeri béren kívüli juttatás. A módosított előirányzathoz viszonyítva 95,20 %-ra teljesült, a járulékok követve a személyi kiadásokat 95,90 %-ra teljesültek. A rendszeres havi béreket zökkenőmentesen, határidőre kifizettük. Bérnövekményként a kötelező minimálbérre kiegészítést, a soros bértábla szerinti átsorolásokat végeztük el. A köztisztviselőknél az Önkormányzat illetményalap növelést hajtott végre, 44 000.- forint összegre emelte a központi intézkedések alapján 12 éve változatlan alapot.
A dologi kiadásokat folyamatos kontroll alatt tartva, a módosított előirányzathoz képest 79,53 %-os teljesítéssel realizáltuk. Minden intézmény a kért takarékossági intézkedéseket betartotta, a központosított beszerzéseknek is érezni a költségcsökkentő hatását. Az energia megtakarító beruházásoknak is nagy szerepe van a költségcsökkenésben, de ide sorolható a kedvező téli időjárás is. A dologi kiadások között találhatók a pályázat előkészítésre, és közbeszerzésekre tervezett összegek, melynek fel nem használt része is növelte a megtakarításokat.
A civilszervezetek és a sportszervezetek támogatása: a Képviselő-testület által meghatározott összegeket biztosítottuk a civil, és a sportszervezetek részére. Év végén minden civil, és sportszervezet szervezet elszámolt a támogatással. Az előző évek következetes ellenőrzésének köszönhető, hogy hiánypótlás egy szervezetnél sem volt.
A ellátottak pénzbeli juttatása: 2015. évben jelentős mértékben átalakult a szociális juttatások rendszere. Az önkormányzat megalkotta helyi rendeletét és a továbbiakban az adóerősség figyelembe vételével központi finanszírozás nélkül, saját költségvetésükből gazdálkodjuk ki a juttatások fedezetét. Önkormányzatunk 2018. évben 14 300 e Ft támogatást irányzott elő, melyet módosítottunk (EFOP pályázat mentorált személyeknek adott juttatás) 17 873e forintra. A tényleges kiadás 75,89%-ra teljesült. A Polgármesteri Hivatal ellátottak juttatása címen, az évente kétszer adható, központi költségvetésből biztosított rendszeres gyermekvédelmi támogatás szerepel 668 e Ft összegben, Erzsébet utalvány formájában, amely 100,00%-ra teljesült. A rendszeres juttatásokat a megadott  hónap 5. napjáig folyósítottuk.
Felhalmozási feladataink: Önkormányzatunk 2018. évben sokrétű felhalmozási feladatokat végzett. A pályázatok megvalósítása során jelentkeztek pénzügyi nehézségek, egyrészt a felújítások során felmerült, előre nem látható elvégzendő feladatok miatt, másrészt a pályázatok beadási ideje, és a kivitelezés közötti nagy időintervallum, és az építőipari nem várt magas infláció következtében, jelentős önerő összegekkel biztosítottuk a feladatok megvalósítását. A legfontosabbak és legnagyobb összegűek pályázathoz kapcsolódnak, bölcsőde, Óvoda átalakítás, az AC raktár felújítása, a Művelődési központ és a körülötte lévő zöldterület felújítása. Az adósságkonszolidációs pályázat 1. és 2. üteme, kétszer 181 millió forintos megvalósítása befejeződött, az elszámolása megtörtént 2018. december 31-ig. Az előző évek energetikai megtakarításait külön táblázatban mutatjuk be. Az intézményekben is sikerült a legfontosabb felhalmozási feladatokat elvégezni. Az elkezdett beruházások nagy részének pénzügyi teljesítése 2018. év II. félévben valósult meg, melyet a 2018. évi eredeti költségvetésben terveztünk. A felhalmozási feladatok az eredeti előirányzathoz viszonyítva 79.00%-ra teljesültek, a módosított előirányzathoz képest 51,89%. Az Önkormányzat 2019. évi felhalmozási kiadásait az 5. mellékletben tételesen mutatjuk be.

4. A maradványok változásának tartalma és okai
Az államháztartás számviteléről szóló 4/2013.(I.11.) Kormányrendelet jelentősen átalakította könyvelési rendünket, a pénzmaradvány fogalma megszűnt, helyette belépett a maradvány kifejezés. Önkormányzatunk jelentős pénzkészlettel zárta a 2017. évet, ezáltal a 2018. évi megállapított maradvány összege 732 636 e Ft. A kötelezettséggel terhelt maradvány önkormányzati szinten 487 746 e Ft. A szabadon felhasználható maradvány összege 244 890 e Ft. Ezek az összegek a 2018. évi gazdálkodást érintették. 

2018. évről a 2019. év maradvány összege jelentősen növekedett, legfőbb oka az iparűzési adó jelentős növekedése, összege 945 029 e Ft. A kötelezettséggel terhelt maradvány 498 082 e Ft, a szabad maradvány összege 446 947 e Ft. A kötelezettséggel terhelt maradvány összege a pályázatokhoz biztosított előlegek, önrészek, a meg nem valósult előző évi felhalmozási összegek, amelyek a 2019. évi feladatok között is szerepelnek, egyéb szerződésekkel lekötött összegek valamint jogszabály által elkülönített pénzeszközök. A 2018. évről 2019. évre áthúzódó kifizetetlen számla tartozásokat is a kötelezettségek között szerepeltetjük. A 2018 évben keletkezett, kimutatott maradvány összege az önkormányzat 2019. évi gazdálkodásába épül be, melyet a 17. sz melléklet tartalmazza
5. Értékpapír és hitelműveletek alakulása
Részesedésünk alakulása: 

· Előző évekről 1 e Ft Tisza Cipő Zrt. részesedés.

· 2013. évben vásárolt 67 e Ft BÁCSVÍZ Víz-és Csatornaszolgáltató Zártkörűen Működő Részvénytársaság részesedés.

· 2012. decemberben alapított 100% önkormányzati tulajdonú Martfű Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Korlátolt Felelősségű Társaság, 3 000 e Ft alapítói törzstőke juttatás 2013. januárban. Az előző években törzstőke címen még folyósítottunk összegeket, a Nonprofit Kft. részére így a tényleges részesedésünk 60 050 e Ft.

Önkormányzatunk tulajdonában 2018. évben nem volt Állampapír.

A 2018. évben az önkormányzatnak nincs hitelállománya.
6. A vagyon alakulása
2018. évben is vagyonnövekményt ért el Önkormányzatunk. Az Eszközök mérleg szerinti értéke 536 777 e Ft-tal nőtt az előző évhez képest. 2018.évi növekedés jelentősebb összege a felhalmozási kiadások növekménye az előző évhez képest (68 681e Ft), valamint a pénzeszközök állományának növekedése. 2018. évben az önkormányzat vagyona után 177 767 e Ft értékcsökkenést számoltunk el, selejtezés nem volt. A beruházások mérleg szerinti összege jelentősen csökkent, aktiváltuk az előző 2017. évről áthúzódó beruházásokat. 
A készpénz állomány az előző évi 730 353 e Ft-ról 919 673 e Ft-ra növekedett 2018. december 31-én. A kedvező növekedés oka a befizetett iparűzési adó nagymértékű növekedése.  Ez az összeg tartalmazza pályázatokra kapott előlegeket 168 825e Ft valamint a 121 millió Ft iparűzési adó feltöltés amely 2018.május 31-ig realizálódhat végleges bevételnek. A számlapénz változásra kedvező hatással volt, hogy a működési bevételek meghaladták a működési kiadásokat. Az Eszköz mérleg oldalán jelentős növekedéséhez a követelések között a Karsainével szembeni követelés rögzítése (139 997eFt), valamit a Martfűi Nonprofit Kft. részére vagyonkezelésbe adott ingatlan vagyon visszapótlási kötelezettség előírása (143 844eFt) is hozzájárult. A passzív időbeli elhatárolások növekménye a felhalmozási kiadásokra kapott pályázati összegeket tartalmazza, a csökkenés az elhatárolásokból átvezetett értékcsökkenés fedezetének összege.
Tisztelt Képviselő-testület!

Az önkormányzat összesített bevételeit az 1. melléklet mutatja be
Az önállóan működő és gazdálkodó, valamint önállóan működő intézményeinek 2018. évi bevételeit bemutató 2. melléklet alapján látható.

Az önkormányzat összesített kiemelt kiadási előirányzatainak teljesítését a 3. mellékletben mutatjuk be
A 4. mellékletben az önállóan működő és gazdálkodó, valamint önállóan működő intézményeinek intézményenkénti működési kiadásait, valamint létszámadatait közöljük. 

Az önkormányzat felhalmozási kiadásait az 5. mellékletben felsorolt feladatok és jogcímek szerint mutatjuk be.
Az önkormányzat önállóan működő és gazdálkodó, valamint önállóan működő intézményeinek költségvetési támogatása a 6. mellékletben látható.
Az Önkormányzat működési célú és felhalmozási célú bevételeit és kiadásait, annak mérlegét a 7. melléklet mutatja be
Az önkormányzat adósság keletkeztető ügyleteinek fizetési kötelezettség megállapítását a 8. számú melléklet tartalmazza

Martfű Város Önkormányzatának 2018. évi költségvetési pénzügyi mérlegét a 9. melléklet mutatja be 
A 10. mellékletben részletezve látható az önkormányzat többéves elkötelezettséggel járó kiadásait.

A Környezetvédelmi Alap felhasználását a 11. melléklet mutatja be.
Az Önkormányzat kiadási előirányzatának teljesítését a 12. mellékletben részletezettek szerint látható. 

A Polgármesteri Hivatal költségvetésének teljesítését a 13. melléklet mutatja be 
Az Önkormányzat kötelezően ellátandó és önként vállalt feladatainak kiadási és bevételi teljesítését feladatonként a 14. mellékletben mutatjuk be.
A pályázati projektek elszámolásait a 15. melléklet adatai alapján látható
Az Önkormányzat közvetett támogatásainak teljesítését jogcímenként és összegenként részletezve a 16. melléklet mutatja be.
Az Önkormányzat 2018. évi maradvány kimutatását a 17. melléklet alapján mutatja be.

Az önkormányzat és intézményei összevont vagyonmérlegét a 18. mellékletben látható.

Az önkormányzati és intézményi vagyon forgalomképesség szerinti kimutatását a 19. mellékletben mutatjuk be
Az önkormányzat energia megtakarítás bemutatását a 20.- 21. melléklet szemlélteti.

A 22. melléklet a költségvetési évet követő három év előirányzatok keretszámait tartalmazza
Továbbá mellékeljük:

A Nyilatkozatot, a 370/2011. (XII.31.) Kormányrendelet melléklete szerint.

Martfű, 2019. május 15.
Tisztelettel:
Dr. Papp Antal








   polgármester

Látta: Szász Éva

              jegyző

